Diari Oficial de la Generalitat Valenciana


Sumari del DOGV 2996, del 21-05-1997 (1997/7548)

RESOLUCIÓ de 6 de maig de 1997, del rectorat de la Universitat de València, per la qual es convoquen proves selectives d'accés al grup c (torn lliure), sector d'administració general, per proveir vacants de l'escala administrativa d'aquesta universitat.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/05/06/(1)/dof/vci/html**

### Dades del document

Número de DOGV
:   2996

Data del DOGV
:   21-05-1997

Secció del DOGV
:   DISPOSICIONS GENERALS - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7548


Data del document
:   06-05-1997

Organisme emissor
:   Universitat de València

Tipus de document
:   Resolució

RESOLUCIÓ de 6 de maig de 1997, del rectorat de la Universitat de València, per la qual es convoquen proves selectives d'accés al grup c (torn lliure), sector d'administració general, per proveir vacants de l'escala administrativa d'aquesta universitat.
  
Aquest rectorat, fent ús de les competències que li atribueix l'article 18, relacionat amb el 3.2.e, de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'ingrés en l'escala administrativa, sector d'administració general, de conformitat amb les següents
  
  
Bases
  
  
Primera. Objecte de la convocatòria
  
1.1 Aquesta convocatòria té per objecte la selecció de personal per cobrir 7 vacants de l'escala administrativa, sector d'administració general, pel torn de promoció lliure, mitjançant el sistema d'oposició. D'aquestes vacants es reservarà 1 per a la quota de discapacitats.
  
En el supòsit que no es cobrira la plaça de la quota de discapacitats, s'acumularà a la de la quota de les lliures.
  
1.2 D'acord amb el que estableix l'article 49.3 de la Llei de Reforma Universitària, la realització d'aquestes proves selectives s'ha d'ajustar al que disposa la Llei de Funció Pública de la Generalitat Valenciana (Decret Legislatiu de 24 d'octubre de 1995, pel qual s'aprova el text refós de la Llei de la Funció Pública Valenciana), i decrets de desplegament; els Estatuts de la Universitat de València (Decret 172/1985, modificats pels decrets 165/1989, 71/1990, 43/1993, 75/94 i 167/96, del Consell de la Generalitat Valenciana) i per les normes que estableix aquesta convocatòria.
  
  
  
Segona. Condicions generals dels aspirants
  
2.1 Per ser admesos en les proves selectives els aspirants hauran de reunir els requisits següents:
  
a) Tenir nacionalitat espanyola o, d'acord el que estableix la Llei 17/19613, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
  
b) Haver fet els 18 anys.
  
c) Posseir el títol de Batxiller Superior, BUP, Formació Professional de 2n grau o equivalent, tenir aprovat l'accés a la universitat per a majors de 25 anys o estar en condicions d'obtenir-lo abans que finalitze el termini de presentació de sol·licituds.
  
  
d) Tenir la capacitat física i psíquica necessària per acomplir les funcions dels llocs de treball oferts.
  
e) No estar inhabilitat penalment per a l'exercici de funcions públiques.
  
f) No haver estat separat mitjançant expedient disciplinari de qualsevol administració o treball públic.
  
2.2 Les condicions a què es refereix l'apartat 2.1 s'han d'acomplir en el moment de finalització del termini de presentació d'instàncies i durant tot el procés selectiu fins el moment de la presa de possessió.
  
2.3 Podran optar a les places de la quota per a discapacitats els aspirants amb discapacitacions de grau igual o superior al 33% que així ho formulen expressament en la sol·licitud, d'acord amb les instruccions d'aquesta convocatòria.
  
  
Tercera. Aspirants amb discapacitació
  
El tribunal establirà per als dicapacitats que així ho sol·liciten les adaptacions necessàries de temps i mitjans per a la realització de les proves. Els interessats hauran de formular la petició en els apartats 26 i 27 de la instància.
  
  
  
Quarta. Sol·licituds
  
4.1 Qui desitge prendre part en aquestes proves selectives ho haurà de fer constar en la instància que li facilitarà gratuïtament el Servei de Personal d'Administració i Serveis (PAS) d'aquesta universitat, al carrer de l'Antiga Senda de Senent, núm. 11-1r pis.
  
4.2 Les sol·licituds es dirigiran al Rectorat de la Universitat de València.
  
El termini de presentació serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).
  
Es presentaran a les oficines del banc Mapfre que s'indiquen en l'annex III d'aquesta convocatòria. Així mateix, també es podran presentar en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Els aspirants hauran d'indicar en la instància:
  
- El torn o la quota de places en què desitja participar
  
- els exercicis de mèrits que desitja realitzar, els quals no podran ser ampliats en fases posteriors de la convocatòria.
  
4.3 Els drets d'examen seran de 2.500 pessetes, que s'ingressaran en el compte corrent Drets d'Examen núm. 4719-4492-70-4565700560 o mitjançant transferència a aquest compte.
  
En el primer cas haurà de figurar en la sol·licitud el segell de l'esmentada entitat bancària; en el segon, caldrà adjuntar a la sol·licitud el resguard de la transferència.
  
  
No presentar l'acreditació del pagament determinarà l'exclusió de l'aspirant.
  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència, la falta de la qual determinarà l'exclusió de l'aspirant.
  
4.4 Els aspirants amb discapacitats de grau igual o superior al 33% hauran d'indicar en la sol·licitud si opten per la quota de places de discapacitats o per la de torn lliure, així com les adaptacions que requiresquen.
  
Si concorren a les places reservades a discapacitats, hauran d'adjuntar a la sol·licitud un certificat actualitzat, de la Conselleria de Treball i Seguretat Social o de l'òrgan competent de qualsevol administració pública, que acredite una discapacitat igual o superior al 33 %.
  
Els aspirants amb minusvàlues, tant si opten per la quota de discapacitats com si ho fan per la de torn lliure, podran sol·licitar les mesures d'adaptació necessàries per a realitzar les proves, i hauran de fer-ho constar en la instància.
  
4.5 Els aspirants indicaran en l'apartat 31 de l'imprès de sol·licitud l'opció d'exercici voluntari i d'idioma.
  
  
4.6 Caldrà adjuntar a la sol·licitud una fotocòpia del DNI.
  
  
Cinquena. Admissió d'aspirants
  
5.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana i que contindrà la llista provisional d'admesos i exclosos de les proves. En la llista constaran els cognoms, el nom i el DNI de tots els aspirants i, si escau, les causes que motiven l'exclusió de la participació en les proves.
  
  
  
5.2 En el termini de deu dies hàbils, comptats des de l'endemà de la publicació de la llista provisional d'admesos i exclosos, els exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú.
  
  
5.3 Una vegada transcorregut el termini de deu dies, esmenats els defectes i vistes les al·legacions que corresponguen, es dictarà una resolució, amb una antelació d'almenys quinze dies, que contindrà la llista definitiva d'admesos i exclosos, la data, el lloc i l'hora de realització i començament dels exercicis. Aquesta resolució es publicarà en el Diari Oficial de la Generalitat Valenciana.
  
5.4 Seran causes d'exclusió, a més de les que s'indiquen en altres apartats d'aquestes bases:
  
- No signar la sol·licitud.
  
- No adjuntar la fotocòpia del DNI.
  
5.5 Serà causa d'exclusió de l'exercici de mèrits:
  
- No indicar l'idioma elegit (apartat 31 de la sol·licitud).
  
  
  
Sexta. Proves selectives i qualificació dels exercicis
  
El procediment de selecció serà el d'oposició i constarà de tres exercicis, els dos primers dels quals seran eliminatoris.
  
6.1 Primer exercici. Consistirà a contestar per escrit un qüestionari de respostes alternatives de 125 preguntes, 50 de les quals seran de cultura general, del nivell de la titulació acadèmica requerida per a l'accés a les places que es convoquen, i 75 relacionades amb el temari que figura en l'annex I d'aquesta convocatòria. Cada pregunta contindrà quatre respostes alternatives, només una de les quals serà la correcta.
  
Les respostes errònies es valoraran negativament. S'aplicarà la següent fórmula:
  
 E
  
A - ----
  
 d - 1
  
 N = --------- x 10
  
n
  
On:
  
N = nota resultant.
  
A = nombre d'encerts.
  
E = nombre d'errors.
  
d = nombre d'opcions per cada pregunta.
  
n = nombre de preguntes.
  
Les respostes en blanc no penalitzen.
  
L'exercici es valorarà de 0 a 10 punts i per aprovar caldrà obtenir un mínim de 5 punts. El temps per a l'exercici serà de 75 minuts.
  
6.2 Segon exercici. Constarà de dues parts, que es realitzaran per separat.
  
Primera part. Consistirà a resoldre dos exercicis pràctics, elegits entre els 3 proposats pel tribunal i relacionats amb els blocs 2, 3, 4, 5 i 6 del temari que figura en l'annex I de la convocatòria.
  
  
Segona part. Consistirà a resoldre un exercici pràctic d'informàtica utilitzant les bases de dades, fulls de càlcul o tractament de textos que s'indiquen en el bloc d'informàtica que apareix en l'annex I de la convocatòria.
  
La primera part d'aquest exercici es valorarà de 0 a 10 punts, i caldrà un mínim de 5 punts per a aprovar-lo.
  
Només podrà passar a la segona part de l'exercici qui haja aprovat la primera.
  
La segona part es valorarà igualment de 0 a 10 punts i caldrà un mínim de 5 punts per a aprovar-la.
  
La qualificació total del segon exercici serà la suma de les qualificacions obtingudes en cadascuna de les parts.
  
El tribunal determinarà amb la suficient antelació la duració de cadascuna de les parts de l'exercici.
  
6.3 La qualificació resultant dels dos exercicis eliminatoris serà la suma de les qualificacions obtingudes en cadascun d'ells.
  
  
A continuació s'elaboraran separadament i per ordre de puntuació dues llistes, una per al torn lliure i una altra per a la quota de places per a discapacitats, les quals s'acabaran quan el nombre d'aspirants que entren en la llista coincidesca amb el de vacants convocades. En cas d'empat entre aspirants en la mateixa llista es tindrà en compte la puntuació del segon exercici, i si encara persistira l'empat, es farà un sorteig.
  
Solament els inclosos en aquesta llista podran realitzar l'exercici voluntari i de mèrit.
  
6.4 Tercer exercici. Voluntari i de mèrit. Aquest exercici no té caràcter eliminatori i constarà de dues parts dividides al seu torn en fases:
  
Primera part
  
Fase a). Traducció directa i sense diccionari d'un text en valencià. Es valorarà fins 1'5 punts.
  
Fase b). Redacció en valencià d'un ofici, carta, circular, memòria, etc. a partir de les dades que donarà el tribunal. Es valorarà fins 1,5 punts.
  
Segona part
  
Fase a). Traducció directa sense diccionari d'un text en l'idioma elegit (anglès o francès). Es valorarà fins 1 punt.
  
  
Fase b). Traducció d'un text castellà a l'idioma elegit (anglès o francès) sense ajuda de diccionari. Es valorarà fins 1 punt.
  
  
La valoració global d'aquest exercici serà la suma de la puntuació obtinguda en cadascuna de les seues parts.
  
El tribunal fixarà amb la suficient antelació el temps per a la realització de les proves d'aquest exercici.
  
6.5 La puntuació final de l'oposició s'obtindrà sumant les puntuacions obtingudes en els tres exercicis.
  
  
Obtenir 5 o més punts en els exercicis obligatoris i eliminatoris no significarà en cap cas un aprovat sense plaça.
  
  
  
Setena. Desenvolupament de les proves selectives
  
7.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves.
  
  
  
7.2 L'ordre d'actuació dels opositors, si escau, s'establirà per sorteig efectuat per la Universitat de València.
  
7.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
7.4 En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplisquen els requisits indicats ni a aquelles que hi compareguen després que haja acabat la crida dels aspirants convocats.
  
7.5 En finalitzar cadascuna de les proves el tribunal anunciarà públicament la celebració de la següent al local on s'hagen realitzat i en la Gerència de la Universitat, amb una antelació mínima de 48 hores.
  
7.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per aquesta convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
  
  
Vuitena. Publicitat de les llistes
  
8.1 Després de la realització de cadascun dels exercicis, el tribunal anunciarà públicament als locals on s'hagen realitzat i a la Gerència d'aquesta universitat la llista d'aspirants que els hagen aprovat.
  
8.2 Una vegada finalitzats tots els exercicis i la valoració de mèrits que integren la oposició el tribunal farà pública en la Gerència de la Universitat i en els locals on s'hagen realitzat els exercicis la llista dels aspirants que els hagen aprovat, amb les puntuacions finals per ordre. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
  
8.3 Una vegada finalitzat el procés de selecció, es publicarà al Diari Oficial de la Generalitat Valenciana per resolució del rector la llista definitiva d'aprovats.
  
  
Novena. Presentació de documents
  
9.1 En el termini de vint dies hàbils, comptats des de l'endemà de la publicació en el Diari Oficial de la Generalitat Valenciana de la llista d'aprovats, aquests hauran de presentar al Servei de Personal d'Administració i Serveis (PAS) la documentació següent:
  
  
a) Certificat de naixement expedit per registre civil o fotocòpia del DNI.
  
b) Fotocòpia compulsada del títol acadèmic exigit en la convocatòria.
  
c) Declaració de no haver estat separat mitjançant expedient disciplinari de qualsevol administració o càrrec públic, així com de no estar inhabilitat penalment per a l'exercici de les funcions públiques.
  
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball ofertat. Els reconeixements es realitzaran als serveis mèdics concertats amb la Universitat de València.
  
  
e) Els aspirants amb discapacitat hauran de presentar un certificat de capacitació per a realitzar les tasques corresponents als llocs de treball d'aquesta convocatòria expedit per l'òrgan competent de la comunitat autònoma
  
9.2 Els aspirants que siguen funcionaris de carrera o personal laboral fix d'aquesta universitat quedaran exempts d'acreditar documentalment les condicions generals que ja hagueren acreditat en nomenaments anteriors, però n'acreditaran la resta.
  
  
9.3 No presentar la documentació dins del termini fixat (excepte en els casos de força major) o presentar documents falsos invalidarà els actes de l'aspirant i anul·larà els actes del tribunal relacionats amb l'aspirant, sense perjudici de les responsabilitats en què l'aspirant haja pogut incórrer.
  
  
  
Deu. Coneixements de valencià
  
10.1 Els qui aproven els exercicis selectius hauran d'acreditar el seu coneixement de valencià amb certificats, diplomes o títols expedits o homologats pel Servei de Normalització Lingüística d'aquesta universitat.
  
  
10.2 Els qui no acomplisquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte per adquirir en el termini de un any o en el temps que permeta la programació del Servei de Normalització Lingüística el nivell elemental de coneixement de la llengua.
  
  
Onze. Nomenament de funcionari/ària
  
Una vegada transcorregut el termini de presentació de la documentació el rector dictarà una resolució que es publicarà en el Diari Oficial de la Generalitat Valenciana i que inclourà la llista d'aprovats per ordre de puntuació, els quals seran nomenats funcionaris-funcionàries de carrera.
  
  
Dotze. Tribunal
  
12.1 El tribunal qualificador d'aquestes proves és el que figura en l'annex II d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
12.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
12.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president podrà sol·licitar als membres del tribunal una declaració expressa de no estar en les circumstàncies previstes en els articles citats.
  
12.4 Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
En la fase d'oposició el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
12.5 El tribunal adoptarà les mesures necessàries perquè els aspirants amb minusvàlua tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3, es faran les adaptacions possibles per temps i mitjans.
  
  
  
12.6 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
12.7 Els membres del tribunal d'aquestes proves tindran la categoria que per a aquests casos determine la legislació vigent.
  
12.8 El tribunal no podrà aprovar ni declarar que ha aprovat els exercicis selectius un nombre d'aspirants superior al nombre de places convocades. Qualsevol proposta d'aprovat que contravinga el que s'ha establert serà nul·la de ple dret.
  
12.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants.
  
  
Tretze. Recursos
  
La convocatòria, les seues bases i tots els actes administratius que es deriven d'aquesta i de les actuacions del tribunal, es podran impugnar en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
València, 6 de maig de 1997.- El vicerector d'Organització Administrativa: Lluís Guia i Marín.
  
  
  
  
ANNEX i
  
  
Temari
  
  
Bloc 1: Organització de l'Estat i de l'administració pública
  
  
Tema 1. La Constitució espanyola de 1978, estructura i contingut. Dret i deures fonamentals, la seua garantia i suspensió. El Tribunal Constitucional. El Defensor del Poble. Reforma de la Constitució.
  
Tema 2. La Corona. Funcions constitucionals del Rei. Successió i regència. La ratificació.
  
Tema 3. Les Corts Generals. Congrés dels Diputats i Senat: composició i funcions. Procediment d'elaboració i aprovació de les lleis. Els tractats internacionals.
  
Tema 4. El Govern i l'administració. Composició. Funcions i potestats. Designació i remoció del govern i del seu president.
  
  
Tema 5. El poder judicial. El principi d'unitat jurisdiccional. El Consell General del Poder Judicial. El Tribunal Constitucional. El Tribunal Suprem. L'organització judicial espanyola.
  
Tema 6. L'administració central de l'Estat. El Consell de Ministres. El president del govern. Els ministres. L'administració perifèrica de l'Estat: els delegats del Govern a les comunitats autònomes. Els governadors civils.
  
Tema 7. La Comunitat Autònoma Valenciana. L'Estatut d'Autonomia. Les institucions: les Corts Valencianes; el President. Els òrgans de govern i les seues funcions.
  
Tema 8. La Unió Europea. Institucions: el consell, el parlament, la comissió, el Tribunal de Justícia. Efectes de la integració europea en l'organització de l'Estat espanyol.
  
  
Bloc 2: Organització de les administracions públiques
  
Tema 9. L'atenció al públic: acollida i informació a l'administrat. Els drets dels ciutadans enfront de l'administració.
  
Tema 10. Els serveis d'informació administrativa. Informació general i particular. Iniciatives. Reclamacions. Queixes. Peticions.
  
  
Tema 11. Concepte de document, registre i arxiu. Funcions del registre i de l'arxiu. Classes d'arxiu i criteris d'ordenació. Consideració especial de l'arxiu de gestió.
  
  
Bloc 3: Dret administratiu general
  
Tema 12. Fonts del dret administratiu. Jerarquia de fonts. La Constitució. La llei. Lleis orgàniques i ordinàries. Disposicions normatives amb força de llei. El reglament: concepte, naturalesa i classes. Límits de la potestat reglamentària.
  
Tema 13. L'acte administratiu: concepte, classes i elements. La motivació i la notificació. Eficàcia i validesa dels actes administratius. Nul·litat i anul·labilitat.
  
Tema 14. El procediment administratiu: concepte i importància. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Idea general de la iniciació, ordenació, instrucció i acabament del procediment administratiu.
  
Tema 15. Revisió dels actes en via administrativa: recursos administratius: concepte i classes. Recurs ordinari i recurs de revisió. La jurisdicció contenciosa administrativa. Reclamacions prèvies a les vies civil i laboral.
  
Tema 16. Els contractes administratius: concepte i classes. Estudi dels seus elements; el seu incompliment. La revisió de preus i altres consideracions contractuals. Incompliment dels contractes administratius.
  
  
Bloc 4: Gestió de recursos humans
  
Tema 17. El personal de l'administració pública. El personal funcionari de la Generalitat Valenciana. El personal funcionari de la Universitat de València. La Llei de la Funció Pública de la Generalitat Valenciana.
  
Tema 18. Adquisició i pèrdua de la condició de funcionari segons la Llei de la Funció Pública de la Generalitat Valenciana. Situacions administratives. Accés, promoció i carrera administrativa. Provisió dels llocs de treball.
  
Tema 19. Drets i deures dels funcionaris públics segons la Llei de la Funció Pública de la Generalitat Valenciana. Retribucions i indemnitzacions. Incompatibilitats. Règim disciplinari.
  
  
Tema 20. El personal laboral de la Universitat de València. Règim jurídic. El contracte laboral: objecte, classes i extinció de la relació laboral. El conveni col·lectiu de les universitats públiques de la Comunitat Valenciana.
  
Tema 21. El règim general de la Seguretat Social. L'acció protectora. Prestacions, afiliació i cotitzacions. La incapacitat transitòria. La invalidesa: reconeixement i graus. Jubilació. Concepte i requisits (personal funcionari i laboral). Mort i supervivència (personal funcionari i laboral): prestacions; subjectes causants; beneficiaris.
  
Tema 22. La llibertat sindical i els òrgans de representació del personal funcionari de la Universitat de València. La negociació de les condicions de treball del personal funcionari. La Llei de Prevenció de Riscos Laborals.
  
Tema 23. El personal docent i investigador de la Universitat de València. Règim del professorat universitari: categories, selecció, drets i obligacions. Règim retributiu del professorat universitari. Incompatibilitats.
  
  
Bloc 5: Gestió econòmica i administrativa
  
Tema 24. El pressupost: concepte i classes. Cicle pressupostari. Pressupost per programes. Elaboració del pressupost i control pressupostari.
  
Tema 25. El pressupost de la Generalitat Valenciana. Característiques i estructura. Els crèdits pressupostaris. Despeses plurianuals. Anul·lació de romanents. Incorporació de crèdits. Crèdits extraordinaris. Avançaments de tresoreria. Crèdits ampliables. Transferència de crèdits.
  
Tema 26. Ordre de despesa i ordre de pagament: òrgans competents, fases del procediment i documents comptables que hi intervenen. Liquidació i tancament de l'exercici. Control de la despesa pública. Classes. Especial esment del control de legalitat. La Sindicatura de Comptes de la Generalitat Valenciana.
  
Tema 27. Despeses per a la compra de béns i serveis. Despeses de transferències: corrents de capital. Despeses d'inversió. Pagaments: concepte i classificació. Pagaments per obligacions pressupostàries. Avançaments de caixa fixa. Pagaments «en ferm» i «per justificar». Justificació de lliuraments.
  
Tema 28. L'execució pressupostària i la contractació administrativa, amb especial atenció als contractes d'obres, de gestió de serveis públics i de subministraments. Els contractes d'assistència tècnica.
  
Tema 29. Pla general de comptabilitat pública: fins, objectius, àmbit d'aplicació i característiques. Breu anàlisi dels grups de comptes.
  
  
Bloc 6: Gestió universitària
  
Tema 30. La universitat com a servei públic. La Llei de Reforma Universitària i els decrets de desplegament. L'autonomia universitària i els seus límits. Règim jurídic de les universitats públiques. Estructura general de les universitats públiques.
  
Tema 31. La Universitat de València. Naturalesa, fins i estructura. Els Estatuts de la Universitat de València. Òrgans de govern col·legiats i unipersonals.
  
Tema 32. Normativa estatal i autonòmica en relació amb els plans d'estudi universitaris, titulacions, permanència i gestió del primer, segon i tercer cicles universitaris. Convalidacions. Cursos de postgrau i postdoctorals.
  
Tema 33. Normativa i legislació sobre beques i ajudes als estudiants. Organismes i condicions de les subvencions per a estudis universitaris reglats. Planificació i programació estatal i autonòmica de les beques. Intercanvis internacionals.
  
Tema 34. La investigació a la Universitat de València. Tipus de finançament. Projectes, programes i contractes d'investigació: nacionals i internacionals, amb especial atenció als programes de la Comunitat Europea.
  
Tema 35. Règim econòmic de la Universitat de València. Pressupost. Patrimoni. Finançament. Finançament i control.
  
  
Bloc 7: Informàtica
  
Tema 36. Introducció general a les eines informàtiques en la gestió econòmica i administrativa. Entorns MS-DOS, Windows i Macintosh.
  
Tema 37. Bases de dades: Dbase IV, File Maker, Access.
  
Tema 38. Tractament de textos: Word, Wordperfect. Fulls de càlcul: Excel i Lotus 123
  
  
  
  
ANNEX II
  
  
Tribunal qualificador
  
  
Titular
  
President: el rector o persona en qui delegue.
  
Vocals:
  
- Dos representants de la Universitat designats pel rector, d'igual o superior grup de titulació.
  
- Un funcionari d'igual o superior grup, elegit per sorteig entre el PAS de la universitat.
  
- Un funcionari d'una altra administració pública d'igual o superior grup, nomenat pel rector a proposta d'aquella.
  
- Un membre de la comissió de PAS del mateix grup que les vacants que s'hagen de cobrir, designat per la comissió.
  
- Un membre de la Junta de Personal, amb veu i sense vot.
  
El vocal més jove amb veu i vot del tribunal, entre els que pertanguen a la comunitat universitària, serà el secretari del tribunal.
  
  
Tots els membres del tribunal amb veu i vot seran d'un grup igual o superior al de les places objecte d'aquesta convocatòria.
  
Igual estructura per al tribunal suplent.
  
  
  
ANNEX III
  
  
Oficines bancàries
  
  
Banc Mapfre, OP, carrer del General Elio, 2. 46364 València
  
Banc Mapfre, el Grau, carrer de la Reina, 22. 46305 València
  
Banc Mapfre, carrer de Guillem de Castro, 66. 46778 València
  
Banc Mapfre, passeig de l'Albereda, 35. 46131 València
  
Banc Mapfre, av. de Blasco Ibáñez, 2. 46069 Mislata
  
Banc Mapfre, av. del País Valencià, 106. 46761 Torrent
  
Banc Mapfre, carrer de Benicanena, 55. 46807 Gandia
  
Banc Mapfre, av. del Doctor Palos, núm. 1. 46336 Sagunt


Còpia Permalink ELI